open-index/open-wikipedia-markdown huggingface dataset:
Norsk bygningsarbeiderforbund

**Norsk bygningsarbeiderforbund** ble stiftet 1. november 1923. Forbundet ble dannet ved en sammenslutning av Norsk malerforbund og Træarbeiderforbundet i Norge. I 1949 gikk forbundet sammen med Norsk høvleriarbeiderforbund til Norsk bygningsindustriarbeiderforbund.

## Kilder
Arbeiderhistorie 1999. Årbok for Arbeiderbevegelsens Arkiv og Bibliotek. Oslo 1999. ISBN 82-90759-16-9
Norsk murerforbund

**Norsk murerforbund** som var fagforbund for murarbeidere ble opprettet 1. mai 1900. Forbundet gikk inn i Norsk bygningsindustriarbeiderforbund i 1976.

## Kilder
Arbeiderhistorie 1999. Årbok for Arbeiderbevegelsens Arkiv og Bibliotek. Oslo 1999. ISBN 82-90759-16-9
Norsk malerforbund

**Norsk malerforbund** stiftet 1. april 1896. Gikk inn i Norsk bygningsarbeiderforbund i 1923.

## Kilder
**Arbeiderhistorie 1999*. Årbok for Arbeiderbevegelsens Arkiv og Bibliotek. Oslo 1999. ISBN 82-90759-16-9
Douglas Sirk

**Douglas Sirk** (født **Hans Detlef Sierck**; 26. april 1897 &ndash; 14. januar 1987) var en tysk filmregissør mest kjent for å ha stått bak en rekke Hollywood-melodrama på 1950-tallet.

### Tidlig karriere
Sirk ble født  Hans Detlef Sierck 26. april 1897, i Hamburg til danske foreldre. Han tilbragte noen år i Danmark som barn før foreldrene dro tilbake til Tyskland hvor de fikk statsborgerskap. Sirk oppdaget tidlig i ungdommen teateret og var spesielt glad i Shakespeares historiske stykker. Han gikk også ofte på kino og en av hans favorittskuespillere var danskfødte Asta Nielsen.

Sirk studerte til å begynne med ved Universitetet i Jena og senere Universitetet i Hamburg, med filosofi og kunsthistorie som fag. Han arbeidet innen en rekke forskjellige kulturrelaterte områder som ung mann, blant annet som teaterregissør,  scenesnekker ved et filmstudio i Berlin, og som oversetter av Shakespeare-stykker fra originalspråket til tysk.

På 1930-tallet hadde Sirk oppnådd å bli en av tysklands fremste regissører for teaterscenen. Bertolt Brechts Tolvskillingsoperaen var et av stykkene han hadde regi på. I 1934 ble han ansatt i UFA (Universum Film AG) hvor hans filmer *[[Til fremmede kyster]]* og *[[La Habanera (film)|La Habanera]]* gjorde den svenske sangerinnen Zarah Leander til Nazi-Tysklands største stjerne.

### Filmografi

* *April, April* (1935)
* *Das Mädchen vom Moorhof* (1935)
* *[[Samfundets støtter (film, 1935)|Samfundets støtter]]* (1935)
* *[[Sluttakkord]]* (1936)
* *[[Hoffkonserten]]* (1936)
* *[[Til fremmede kyster]]* (1937)
* *[[La Habanera]]* (1937)
* *Accord final* (1938)
* *Boefje* (1939)
* *Hitler's Madman* (1943)
* *Summer Storm* (1944)
* *Skandale i Paris* (1946)
* *Lokkefuglen* (1947)
* *Sov min elskede* (1948)
* *Hemmelig ekteskap* (1949)
* *Slightly French* (1949)
* *Den mystiske ubåt* (1950)
* *Det store under* (1951)
* *Stormnetter* (1951)

* *The Lady Pays Off* (1951)
* *Week-end med far* (1951)
* *Møt meg på karusellen* (1952)
* *Eldre herre på by'n* (1952)
* *En kvinnes begjær* (1953)
* *Apasjenes høvding* (1954)
* *[[Mot nye horisonter]]* (1954)
* *Atilla* (1954)
* *Røverkapteinen* (1955)
* *[[Med kjærlighetens rett]]* (1955)
* *[[Alt for kjærligheten]]* (1956)
* *[[For alle vinder]]* (1956)
* *På håpets vinger* (1957)
* *[[Forbudt kjærlighet]]* (1957)
* *[[Mellom himmel og jord (1958)|Mellom himmel og jord]]*  (1958)
* *Først elske – siden dø* (1958)
* *[[Opprør mot livet]]* (1959)

## Referanser


## Eksterne lenker
*
Roing under Sentralamerikanske og karibiske leker 1982

**Roing under Sentralamerikanske og karibiske leker 1982**. Roing var en av flere sporter i de fjortende sentralamerikanske og karibiske leker som ble arrangert i Havanna på Cuba i perioden 7. til 18. august 1982. Det var første gangen som roing var med i de sentralamerikanske og karibiske leker. Det var åtte øvelser, kun for menn. Cuba ble beste nasjon med sju gullmedaljer foran Guatemala med en.

## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Roing side 377
Jakten på El Dorado

***Aguirre – Jakten på El Dorado*** (originaltittel: *Aguirre, der Zorn Gottes*) er en tysk eventyrfilm og periodedrama fra 1972, regissert og produsert av Werner Herzog. Filmen følger den spanske soldaten Lope de Aguirre, som leder en gruppe conquistadorer ned elvene Orinoco og Amazonas i Sør-Amerika i et forsøk på å finne den myteomspunnede El Dorado, en tapt by dypt inne i jungelen som ifølge sagn skal bugne av gull. Rollen som Lope spilles av Klaus Kinski.

## Medvirkende
* Klaus Kinski – Lope de Aguirre
* Helena Rojo – Inés de Atienza
* Ruy Guerra – Don Pedro de Ursúa
* Del Negro – Broder Gaspar de Carvajal
* Peter Berling – Don Fernando de Guzmán
* Cecilia Rivera – Florés de Aguirre
* Daniel Ades – Perucho
* Edward Roland – Okello
* Armando Polanah – Armando
* Alejandro Repullés – Gonzalo Pizarro
* Justo González – González

## Om tittelen
Filmens norske kinotittel var *Jakten på El Dorado*. Da filmen ble utgitt på DVD i 2010 valgte den norske video-distributøren SME å endre tittelen til *Aguirre – Jakten på El Dorado*. Den direkte oversettelsen av tittelen er «Aguirre, Guds vrede».

## Handling
I år 1560 marsjerer flere titalls spanske erobrere, og hundre slaver fra urbefolkningen, ned fra det nylig erobrede Inkariket i Andesfjellene, på jakt etter det fantastiske landet El Dorado. Under kommando av Gonzalo Pizarro trekker de kanoner nedover smale fjellstier og gjennom tett, gjørmete jungel. På nyttårsaften, mot slutten av forsyningene deres, beordrer Pizarro en gruppe på førti soldater til å speide videre med flåte nedover en stor elv. Hvis de ikke kommer tilbake innen en uke, vil de bli ansett som tapt i jungelen. Pizarro velger Don Pedro de Ursúa som sjef for ekspedisjonen, Don Lope de Aguirre som hans nestkommanderende, adelsmann Don Fernando de Guzmán, og den geistlige Gaspar de Carvajal. Med på ekspedisjonen, er også Ursúas elskerinne, Doña Inés og Aguirres tenåringsdatter, Flores.

De reiser på fire flåter, men får snart problemer. Tiden går snart ut for oppdraget, og Ursúa ønsker å reise tilbake til Pizarros gruppe. Aguirre leder et mytteri mot Ursúa, og forteller mennene at utallige rikdommer venter dem lenger fremme – og minner dem om at Hernan Cortez fant et imperium i Mexico ved å ikke adlyde ordre. Ekspedisjonen fortsetter videre på en enkelt, ny-bygd, stor flåte. Et innfødt par som nærmer seg fredelig med kano blir fanget av de oppdagelsesreisende, og når mannen uttrykker forvirring når han blir presentert for en bibel, dreper Carvajal dem for blasfemi.

Guzmán spiser godt fra det allerede lave mat-forsyningene samtidig som resten av mennene sulter, og han får ekspedisjonens eneste gjenværende hest dyttet vekk fra flåten fordi han mener at hesten irriterer ham. Kort tid senere blir Guzmán funnet død, og Aguirre utroper seg til deres neste leder over flåten. Ursúa blir deretter ført til land, og hengt i jungelen. Gruppen angriper en urbefolkning, og flere spanske soldater blir drept med spyd og piler. I en rekke angrep blir enda flere, inkludert Aguirres datter, drept. Aguirre driver deretter videre helt alene på flåten, og opplever hallusinasjoner.

## Referanser


## Eksterne lenker
*
Roing under Sentralamerikanske og karibiske leker 1990

**Roing under Sentralamerikanske og karibiske leker 1990**. Roing var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var tredje gangen som roing var med i de sentralamerikanske og karibiske leker. Det var nitten øvelser, tretten for menn og seks for kvinner. Mexico ble beste nasjon med tolv gullmedaljer foran Cuba med seks.
 
## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Roing side 377
Roing under Sentralamerikanske og karibiske leker 1993

**Roing under Sentralamerikanske og karibiske leker 1993**. Roing var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var fjerde gangen som roing var med i de sentralamerikanske og karibiske leker. Det var tjuetre øvelser, tretten for menn og ti for kvinner. Cuba ble beste nasjon med tretten gullmedaljer foran Mexico med seks.

## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Roing side 377
Med kjærlighetens rett

***Med kjærlighetens rett*** (engelsk: ***All that Heaven Allows***) er en amerikansk romantisk film fra 1955, regissert av Douglas Sirk og produsert av Universal International. I hovedrollene spiller Jane Wyman og Rock Hudson.

## Handling
Cary Scott er en velstående enkefrue i forstaden New England i byen Stoningham, hvis sosiale liv hovedsakelig dreier seg om helgebesøkene til hennes sønn og datter, bestevenninnens aktiviteter, og noen få menn som kjemper om hennes kjærlighet. Hun blir interessert i Ron Kirby, en arborist. Han er en intelligent, jordnær og respektfull, men likevel en lidenskapelig, yngre mann. Ron introduserer også Cary for vennene sine, som ser ut til å ikke ha noe behov for rikdom eller jøyere sosial status. Ron og Cary blir snart forelsket, og Ron ønsker å gifte seg med henne.

Cary godtar giftermålet, selv om hun er bekymret om forholdet deres kommer til å vare på grunn av deres forskjellige aldre og livsstil. Disse bekymringene forsterkes når hun forteller barna og venninnene sine om forlovelsen, og blir møtt med en solid vegg av misbilligelse. Til slutt slår hun opp med Ron. Spesielt innflytelsesrike i hennes tankeskifte er barnas protester mot at Cary ønsker å selge hjemmet sitt hvor barna vokste opp - og flytte inn hos Ron, men barna hennes aldri ønsker å besøke henne der. Etter å ha tilbrakt mesteparten av julen alene, savner Cary allerede livet med Ron.

Men Cary tror at hun har gått glipp av muligheten for lykke, fordi hun feilaktig tror at Ron allerede er i et forhold med en annen kvinne. Datteren hennes kunngjør at hun planlegger å gifte seg. Sønnen hennes sier at fordi han sannsynligvis kommer til å studere i utlandet, og deretter arbeide i utlandet, bør de begynne å tenke på å selge Carys hjem - som de mener er alt stort for bare Cary alene. Men Cary blir derfor overveldet over hvor meningsløst det var å avslutte forholdet til Ron, og humøret hennes blir ikke løftet når barna hennes kjøper henne et nytt TV-apparat for å fylle hennes nå tomme liv.

## Medvirkende
* Jane Wyman - Cary Scott
* Rock Hudson - Ron Kirby
* Agnes Moorehead - Sara Warren
* Conrad Nagel - Harvey
* Virginia Grey - Alida Anderson
* Gloria Talbott - Kay Scott

## Referanser


## Eksterne lenker
*
Silvana Pampanini

**Silvana Pampanini** (født 25. september 1925 i Roma i Italia, død 6. januar 2016 samme sted) var en italiensk skuespiller.

## Liv og virke
### Bakgrunn
Hun var datter av en boktrykker, og niese til sangerinnen Rosetta Pampanini. Ved lyseet Santa Cecilia fikk hun utdannelse i sang og klaverspill. Hun ble lagt merke til da hun ble den første Miss Italia, som ble kåret første gang i 1946 i Stresa. På kort tid ble hun meget populær.

### Karriere
Umiddelbart etter at hun vant skjønnhetskonkurransen (hun ble nummer to, men rykket opp på grunn av en liten skandale), debuterte hun i filmen som svarthåret skjønnhet i filmen *L’apocalisse*' (Roma i flammer). Så fulgte en rekke filmer i den mer eventyrlige sjangeren, og hun kunne manifestere sitt skuespillertalent. Hun kan regnes som forgjengeren til Gina Lollobrigida og Sophia Loren, ved at hun var den italienske etterkrigsfilms første kinodiva.

Silvana Pampanini opptrådte nok også i en rekke filmer som ikke aspirerete til de større kvaliteter. Dette slet på hennes popularitet. Profesjonelle filmjournalister ble stadig mer kritiske.

I 1955 besøkte hun New York City, Denver og Hollywood men avslo de jobbtilbud hun fikk der fordi hun ikke syntes hun kunne engelsk godt nok og av skattemessige grunner. 

Hun var også populær i Frankrike der hun fikk tilnavnet *Ninì Pampan*, og i Spania der hun spilte i filmen *Tirma*, i Latin-Amerika - særlig i Mexico -der hun spilte i *Sed de Amor* med Pedro Armendáriz, og i Egypt. Hun arbeidet også med andre internasjonalt betydelige skuespillere og regissører som Buster Keaton, Vittorio Gassman, Marcello Mastroianni, Alberto Sordi, Totò, Jean Gabin, Henri Vidal, Abel Gance og Vittorio De Sica.  Sophia Loren og Gina Lollobrigida hadde opptredender i noen av hennes tidlige filmer. Pressen mente at hun flørtet med personligheter som Tyrone Power, William Holden, Orson Welles, Omar Sharif, George DeWitt, Marcos Pérez Jiménez og Fidel Castro. Hun giftet seg aldri og fikk ingen barn.

Etter at hun kom i 30-årene begynte også publikum å tape interessen for henne. Etter 1958 opptrådte hun bare sporadisk i filmer, men var mer med i fjernsynsproduksjoner. Slik var hun med i produksjoner som for eksempel serien *Tre stelle* fra 1999. I vintersesongen 2002/03 var Silvana Pampanini fast bestanddel i fjernsynsshowet *Domenica In*, som under programledelse av Mara Venier ble direkteoverført av Rai Uno.

Pampanini fikk i Den italienske republikks fortjenstorden, og utgav året etter selvbiografien*Scandalosamente perbene*.

## Filmografi i utvalg

## Referanser




## Eksterne lenker
* 
* 
* Biografiske noriser og filmografi hos *repubblica.it*
Mot nye horisonter

***Mot nye horisonter*** (engelsk: ***Magnificent Obsession***) er en amerikansk romantisk film fra 1954, regissert av Douglas Sirk og produsert av Universal International. I hovedrollene spiller Jane Wyman og Rock Hudson.

Samme filmstudio hadde allerede i 1935 filmatisert Douglas' roman, den gang med Irene Dunne og Robert Taylor i hovedrollene og med John M. Stahl som regissør.

## Handling
Den bortskjemte playboyen Bob Merricks (spilt av Rock Hudson) hensynsløse oppførsel får ham til å miste kontrollen over hurtigbåten sin. Redningsmannskaper sender bud etter utstyr for å gjenopplive ham, som befinner seg hos Dr. Phillips sitt hjen i nærheten av innsjøen. Men samtidig får Dr. Phillips et hjerteinfarkt, og dør på grunn av alt stresset rundt å hjelpe ham. Merrick ender opp som pasient på Dr. Phillips sin tidligere klinikk, hvor de fleste legene og sykepleierne misliker det faktum at Merrick utilsiktet forårsaket Dr. Phillips dødsfall.

Merrick, som en gang hadde vært wb medisin-student, men som forlot disse studiene, oppdager hvorfor alle misliker ham. Han forsøker å forlate klinikken, men kollapser foran bilen til Helen Phillips som er enke etter Dr. Phillips øde. Han havner tilbake på sykehuset, hvor Helen får vite hans egentlige identitet. Merrick ønsker igjen å begynne som doktor for å hedre minnet etter  Dr. Phillips, men han forelsker seg samtidig i Helen Phillips.

## Medvirkende
* Jane Wyman - Helen Phillips 
* Rock Hudson - Bob Merrick
* Agnes Moorehead - Nancy Ashford 
* Otto Kruger - Randolf
* Barbara Rush - Joyce Phillips 
* Gregg Palmer - Tom Masterson

## Referanser


## Eksterne lenker
*
Norsk steinindustriarbeiderforbund

**Norsk steinindustriarbeiderforbund** ble stiftet 1. oktober 1894 under navnet Norsk stenhuggerforbund. Det endret navn til Norsk steinindustriarbeiderforbund fra 1924. Det gikk inn i Norsk bygningsindustriarbeiderforbund i 1961.

## Kilder
**Arbeiderhistorie 1999*. Årbok for Arbeiderbevegelsens Arkiv og Bibliotek. Oslo 1999. ISBN 82-90759-16-9
Roing under Sentralamerikanske og karibiske leker 1986

**Roing under Sentralamerikanske og karibiske leker 1986**. Roing var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var andre gangen som roing var med i lekene. Det var seksten øvelser, tolv for menn og fire for kvinner. Det var første gangen som kvinner deltok i roing i de sentralamerikanske og karibiske leker. Mexico ble beste nasjon med tolv gullmedaljer foran Cuba med fire.
 
## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Roing side 377
Rellingen

**Rellingen** er en småby og forstad til Hamburg som ligger rundt 10 km. nord for Hamburg, i kretsen Pinneberg i nabodelstaten Schleswig-Holstein. Rellingen lå tidligere i Hertugdømmet Holsten, som var i personalunion med Danmark til 1866 (og med Danmark-Norge til 1814). Rellingen hadde 13&nbsp;691 innbyggere per 2013.

## Kjente innbyggere
* Friedrich Ludwig Schröder, skuespiller, bodde på et gods i Rellingen
* Abel Seyler, teaterprinsipal, bodde de siste årene hos Schröder, begravet i Rellingen

## Referanser


## Eksterne lenker
* 
* www.rellingen.de
Megaloxantha

***Megaloxantha*** er en slekt av biller som hører til familien praktbiller (Buprestidae).

## Utseende
Svært store (opptil 75 millimeter), avlange praktbiller. Denne gruppen omfatter de største artene i familien. Disse artene er skinnende grønt metalliske, ofte med hvite, gule eller purpurfargede tegninger. Pronotum er betydelig smalere enn dekkvingene, antennene forholdsvis lange til praktbiller å være, ofte nesten så lange som hode + pronotum. Undersiden har ofte lyse felter.

## Levevis
Som hos de fleste andre praktbiller utvikler larvene seg i død ved.

## Utbredelse
Slekten er utbredt i Sørøst-Asia.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **[[furupraktbiller]] (Chrysochroinae)** Laporte de Castelnau, 1835
****** Stammen Chrysochroini Laporte de Castelnau, 1835
******* Understammen Chrysochroina Laporte de Castelnau, 1835
******** Slekten *Megaloxantha* Kerremans, 1903
********* *[[Megaloxantha alia]]* Bellamy, 1998
********* *[[Megaloxantha assamensis]]* (Thomson, 1879)
********* *[[Megaloxantha bicolor]]* (Fabricius, 1775)
********* *[[Megaloxantha concolor]]* (Kurosawa, 1978)
********* *[[Megaloxantha daleni]]* (van der Hoeven, 1838)
********* *[[Megaloxantha descarpentriesi]]* (Kurosawa, 1978)
********* *[[Megaloxantha gigantea]]* (Schaller, 1783)
********* *[[Megaloxantha hainana]]* Kurosawa, 1991
********* *[[Megaloxantha hemixantha]]* (Snellen van Vollenhoven, 1864)
********* *[[Megaloxantha kiyoshii]]* (Endo, 1995)
********* *[[Megaloxantha luodiana]]* Yang & Xie, 1993
********* *[[Megaloxantha mouhotii]]* (Saunders, 1869)
********* *[[Megaloxantha netscheri]]* (Lansberge, 1879)
********* *[[Megaloxantha nigricornis]]* (Deyrolle, 1864)
********* *[[Megaloxantha purpurascens]]* (Ritsema, 1879)

## Referanser


## Eksterne lenker
*
Lizzie Florelius

**Lizzie Florelius** (født 19. september 1886 i Kristiania, nåværende Oslo, død 30. desember 1975) var en norsk skuespiller.

Florelius filmdebuterte i 1923 i *[[Strandhugg paa Kavringen]]* der hun spilte rollen som hustruen til hovedpersonen Silas. Hun medvirket i 1927 i ytterligere en stumfilm, *[[Syv dager for Elisabeth]]*. Florelius var deretter med i tre talefilmer: *[[Bra mennesker (film)|Bra mennesker]]* (1937), *[[De vergeløse (film)|De vergeløse]]* (1939) og *[[Ut av mørket]]* (1958). Hun var også aktiv i Radioteatret og spilte i 1926 i den aller første norske radioteateroppførelsen av *[[Peer Gynt]]*.

Florelius ligger begravet på Vår Frelsers gravlund i Oslo.

## Filmografi
* 1923 – *[[Strandhugg paa Kavringen]]*
* 1927 – *[[Syv dager for Elisabeth]]*
* 1937 – *[[Bra mennesker (film)|Bra mennesker]]*
* 1939 – *[[De vergeløse (film)|De vergeløse]]*
* 1958 – *[[Ut av mørket]]*

## Referanser


## Eksterne lenker
*
Sternwarte Bilk

**Sternwarte Bilk** (også kjent som **Sternwarte Düsseldorf**, **Sternwarte Charlottenruhe**, **Bilk obsertatorium** og **Düsseldorf-Bilk obsertatorium**) i Düsseldorf-Bilk var et privateid observatorium grunnlagt i 1843 av Johann Friedrich Benzenberg. Observatoriets hovedfunksjon var et reflektorteleskop med 1800mm brennvidde. Etter Benzenbergs død ble observatoriet skjenket til byen Düsseldorf. Det ble ødelagt ved bombing i 1943.

C. Robert Luther oppdaget 24 asteroider herfra i perioden 1852–1890; den første han oppdaget var asteroidenThetis den 17. april 1852, og den siste var Glauke, som han oppdaget den 20. februar 1890. Disse astroidene og småplaneter har fått samlebetegnelsen *De 24 Düsseldorf-planetene*. Astroiden 4425 Bilk har blitt oppkalt etter observatoriet.

I nærheten av stedet der observatoriet stod er det satt opp et minnesmerke som viser observatoriets utbrente teleskop.

File:bst-close.jpg|Minnesmerke
File:bst-durch.jpg|gjennom tuben
File:bst-dist.jpg|sett fra fronten
File:bst-schild.jpg|informasjonsplakett


## Referanser
Unoda Keetile

**Wanado Unoda Keetile** (født 18. august 1996) er en botswansk friidrettsutøver som konkurrerer i sprintløp. Han har gull på 4 x 400 meter stafett fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2013
Ved COSSASA-mesterskapet 2013 (Confederation of School Sport Associations of Southern Africa) deltok Keetile på 400 meter, og kom på 4.-plass med 49,92 sekunder.

;2014
Keetile deltok ved juniormesterskapet for sørlige Afrika i juli 2014, der han kom på 6.-plass på 400 meter med 47,49 sekunder. Han deltok ved junior-VM i friidrett 2014, der Botswana nådde finalen på 4 x 400 meter. De ble de imidlertid diskvalifisert for å trå i banen innenfor.

;2015
Ved Juniorafrikamesterskapet i friidrett 2015 i mars vant Botswana 4 x 400 meter, der Keetile løp sammen med Karabo Sibanda, Leungo Scotch og Vincent Basima.  

## Referanser


## Eksterne lenker
* 
*  Profil hos All-Athletics
Panther Martin

***Panther Martin*** er en norsk novellefilm fra 2004, regissert av Terje Rangnes.

## Handling
En stort sett fraværende helgepappa tar med seg sin åtteårige sønn, *Martin*, på fisketur.

## Skuespillere
*Fridtjov Såheim - *Far*
*Henrik Giæver - *Martin*

## Referanser
Martin Snoer Raaschou

**Martin Snoer Raaschou** (født 1983) er en dansk psykolog og lyriker utdannet i 2006 fra Forfatterskolen i København, der han studerte sammen med blant andre Christina Hagen Nielsen, Karin Toft, Ea Jeppesen og Lars Bo Nørgaard. Han har bidratt med tekster til tidsskrifter og til Forfatterskolens avgangsantologi i 2006.

Han har studert psykologi ved Syddansk Universitet, men var pr. 2016 bosatt i Katmandu i Nepal. Raaschou er også del av dikterkollektivet og forlaget Koordinat.

I 2015 debuterte han med diktsamlingen *Blå himmel hver dag* på danske Kronstork forlag. Samlingen består av fem langdikt der forfatteren kretser om eksistensialene - døden, skapelsen, mytene og meningen. Det kan også spores påvirkning fra buddhistisk (øko-) holisme i hans dikt.

I Raaschous diktfilm *Sabeijana* stiller en nepalesisktalende stemme en rekke essensielle spørsmål mens pårørende legger blomsterkranser over en avdød i liksvøp. Filmen er tatt opp ved bålplassene ved Bagmatifloden i tempelkomplekset Pashupatinath i Katmandu, og er basert på diktet «Alle» i diktsamligen *Blå himmel hver dag*.

## Utgivelser
* *Forfatterskolens Afgangsantologi 2006* ISBN 8791407214
* *Blå himmel hver dag*, Kronstork, 2015 (Dikt) ISBN 9788793206038

## Referanser


## Eksterne lenker
* Forfatterens blogg
NTNU i Ålesund

**NTNU i Ålesund** er en del av Norges teknisk-naturvitenskapelige universitet (NTNU). NTNU i Ålesund ble etablert 1. januar 2016, som en direkte videreføring av Høgskolen i Ålesund. I 2025 hadde studiestedet i overkant av 2 700 studenter og 350 ansatte. 

## Organisasjon
### Ledelse
NTNUs rektor er øverste akademiske leder for universitetet, mens NTNU i Ålesund har en stedlig leder som inngår i rektors ledergruppe. Den stedlige lederen har stillingsbenevnelse viserektor og har som sine viktigste oppgaver å representere og posisjonere NTNU som institusjon overfor regionalt arbeidsliv, koordinere intern faglig virksomhet og utvikle tverrfaglig samarbeid. 

;Viserektorer ved NTNU i Ålesund
* Marianne Synnes Emblemsvåg 2016–2017
* Annik Magerholm Fet 2017–2023
* Anne-Lise Sagen Major 2023–d.d.

### Fakulteter og institutter
NTNU i Ålesund er organisert i fem institutter med stedlig ledelse. Instituttene er organisert under fakulteter, som har hovedsete i Trondheim.

* Institutt for biologiske fag i Ålesund ved Fakultet for naturvitenskap
* Institutt for helsevitenskap i Ålesund ved Fakultet for medisin og helsevitenskap
* Institutt for IKT og realfag ved Fakultet for informasjonsteknologi og elektroteknikk
* Institutt for internasjonal business ved Fakultet for økonomi
* Institutt for havromsoperasjoner og byggteknikk ved Fakultet for ingeniørvitenskap

## Studier
NTNU i Ålesund tilbyr studier på bachelor-, master- og ph.d.-nivå. Du kan bli sivilingeniør, siviløkonom og sivilmedisiner gjennom studier i Ålesund.  

## Forskning
Forskningsaktiviteten ved skolen har fokusområder på hav, business og helse.  

## Historie
NTNU i Ålesund er en direkte videreføring av Høgskolen i Ålesund (HiÅ), og ble offisielt etablert 1. januar 2016 da Høgskolen i Ålesund (HiÅ), Høgskolen i Gjøvik (HiG), Høgskolen i Sør-Trøndelag (HiST) og NTNU fusjonerte til ett universitet med navnet Norges teknisk-naturvitenskapelige universitet.

Fusjonen var et resultat av at statlige høyere utdanningsinstitusjoner i 2014 fikk et oppdrag fra Kunnskapsdepartementet.

Styret ved NTNU vedtok 28. januar 2015 at de ønsket en sammenslåing med HiST, HiÅ og HiG. Det endelige vedtaket om gjennomføring av fusjonen fra 1. januar 2016, ble fattet av  Kunnskapsdepartementet i juni 2015.

## Referanser


## Kilder
*Notat fra rektor til Styret datert 11. november 2015
*NTNUs informasjon om fusjonen og fusjonsarbeidet

## Eksterne lenker
* Offisielt nettsted
Star Wars: Starfighter

***Star Wars: Starfighter*** er et actionspill utviklet og utgitt av LucasArts. Handlingen foregår i forkant av slaget om Naboo i filmen *[[Star Wars Episode I: Den skjulte trussel]]*. Spilleren spiller side om side med 3 andre starfighterpiloter og man kan styre flere forskjellige romskip i det man forsøker å hindre invasjonen som truer Naboo.

Ti måneder etter utgivelsen på PlayStation 2 ble en Xbox-versjon utgitt under navnet *Star Wars: Starfighter: Special Edition* med forbedret grafikk og flerspiller-funksjoner. En oppfølger ble utgitt den 10. mars 2002 ved navn *[[Star Wars: Jedi Starfighter]]*.

## Handling
Historien begynner med å vise en av de fire hovedpersonene, Rhys Dallows, et medlem av Naboo Royal Space Fighter Corps (NRSFC) som er på pilot på en N-1 Naboo Starfighter. Han klarer å sprenge en droide-stjernefighter, men blir deretter skutt ned av et annet romskip. Det avsløres denne hendelsen bare var noe Rhys drømte, når han blir vekket av Essara Till - som trener ham opp i grunnleggende manøvrering og kamp. De blir deretter henvist til å forsvare dronningen av Naboo, når de møter embetsmenn fra Trade Federation. Men dette blir avslørt å være en felle. Essara blir drept av et uidentifisert romskip, mens Rhys overlever og blir senere reddet av Toydarian Reti.

På dette tidspunktet skifter historien til synspunktet til Vana Sage, en leiesoldat ansatt av Trade Federation. Hun hjelper til med å teste romskipet Scarab Starfighter. Men etter at hun har ødelagt en rekke jagerfly, avskjærer astromech-droiden hennes, Mod-3, en sending om den ulovlige invasjonen av Naboo. Men forbundet avslutter deretter hele kontrakten hennes og sender utallige droider, deretter en tropp med leiesoldater etter henne. En av disse droidene fører henne deretter til en produksjonsfabrikk på den vulkanske planeten Eos.

Fabrikken forsøker å ta henne til fange, men hun slipper unna ved å ødelegge generatorene. Nym, en Feeorin-pirat som Vana hadde klart å fange før spillet finner sted, hadde stukket av og truet nå med å drepe Vana. Rhys, Vana, Nym og Reti allierer seg i et forsøk på å stoppe Trade Federation en gang for alle. Gruppen gjennomfører en gerilja-kampanje mot forbundet samtidig som de ødelegger droide-fabrikken på Eos, deaktiverer et Trade Federation-fraktskip og stjeler forsyninger.

## Mottagelse
*Star Wars: Starfighter* ble møtt med positive til gjennomsnittlige anmeldelser. Nettsidene GameRankings og Metacritic ga PlayStation 2-versjonen en score på henholdsvis 86,01% og 84/100. Xbox-versjonen fikk henholdsvis 76,70% og 76/100. PC-versjonen fikk derimot 71,55% og 71/100.

## Referanser
Chevrolet Bolt

**Chevrolet Bolt** (2016–) er en batteridrevet elbil laget av den amerikanske bilprodusenten Chevrolet.

Den var konseptbil på North American Auto Show i januar 2015. Ferdig utgave ble vist på Consumer Electronics Show i Las Vegas 6. januar 2016

Den lages på GMs Orion-fabrikk nær Detroit i Michigan i USA.

Bolt har en rekkevidde på rundt 425&nbsp;km og har et 60 kWh batteri, basert på samme lithium-ion teknologi som Chevrolet Volt (Opel Ampera i Norge). Den har berøringsskjerm og støtter både Apple CarPlay og  Android Auto. Bilen har innebygget 4G, Wi-Fi og Bluetoothkommunikasjon og kan fjernovervåkes og -styres via en mobil-app.

Dem markedsføres i Norge fra 2017 som **Opel Ampera-e**.
## Bilder

2017 Chevrolet Bolt EV Premier front 6.20.18.jpg
2017 Chevrolet Bolt EV Premier rear 6.20.18.jpg
Bolt EV lateral 2015 NAIAS.jpg|Konseptbilen
Chevrolet Bolt Concept (rear) NAIAS 2015.jpg|Bakfra
Opel Ampera-E Mondial de l'Automobile de Paris 2016 009 trimmed.jpg|Opel Ampera-e


## Referanser
John Betjeman

**John Betjeman** (født 28. august 1906 i London, død 19. mai 1984 i Trebetherick i Cornwall) var en engelsk poet, litteraturkritiker og kringkastingsmann, kjent også for sin presentasjon av og kunnskap innen arkitektur. 

## Liv og virke
### Bakgrunn
John Betjemans far var møbelsnekker og familien var av nederlandsk avstamning. Etternavnet var opprinnelig bokstavert Betjemann, men den siste n-en ble fjernet i tiden omkring første verdenskrig for at skrivemåten skulle distansere seg fra typisk tysk stavemåte.

Han vokste opp i London-forstaden Highgate. Han studerte ved Oxford, men fordi han forsømte sine studier oppnådde han aldri en akademisk grad. I *Summoned by Bells* (1960) har han skrevet om sin barndom og om studentdagene. 

### Karriere
Bentjeman arbeidet innen undervisning og senere som journalist. Han var også engasjert i spionasje under andre verdenskrig. 

Betjeman tok ikke seg selv så høytidelig og hans poesi er svært tilgjengelig. Han skrev personlig, noen ganger lyrisk, men også humoristiske og satiriske dikt - i et enkelt språk. Hans poesi ble møtt med interesse fra et bredt publikum og han ble også en populær TV-personlighet. Karakteristisk for hans poesi er at han i nesten alle sine dikt refererer til et sted; ofte en landsby, eller noen ganger en bygning.

Betjeman var også en autoritet innen britisk arkitektur og prøvde å øke interessen for arkitektoniske spørsmål.

I 1969 ble han adlet som Sir. I 1972 fikk han æresbevisningen Poet laureate of the United Kingdom. Etter hans død ble han etterfulgt som poet laureate av Ted Hughes.

Betjeman døde av Parkinsons sykdom i 1984. Han er gravlagt på St. Enodoc kirkegård i Cornwall.

## Utdrag
Utdrag fra «I Westminster Abbey»:
: Let me take this other glove off 
: As the *vox humana* swells, 
: And the beauteous fields of Eden 
: Bask beneath the Abbey bells, 
: Here, where England's statesman lie, 
: Listen to a lady's cry.

: Gracious Lord, oh bomb the Germans. 
: Spare their women for Thy Sake, 
: And if that is not too easy 
: We will pardon Thy Mistake. 
: But, gracious Lord, whate'er shall be, 
: Don't let anyone bomb me.*

== Verk ==
* *Mount Zion* (1931)
* *Ghastly good taste* (1933)
* *Continual dew* (1937)
* *Antiquarian prejudice* (1939)
* *Old lights for new chancels* (1940)
* *New bats in old belfries* (1945)
* *Slick but not streamlined* (1947)
* *Selected poems* (1948)
* *First and last loves* (1952)
* *A few late chrysanthemums* (1954)
* *Collected poems* (1958)
* *Guide to English parish churches* (1958)
* *Summoned by bells* (1960)
* *High and low* (1966)
* *Victorian and Edwardian London* (1969)
* *Collected poems* (1971)
* *London's historic railway stations* (1972)
* *A nip in the air* (1974)
* *Uncollected poems'' (1984)

## Referanser


## Eksterne lenker
* 
* 
* 
* 
*  Offisiell Betjemansite
Bile (øks)

**Bile** er en tung øks med et stort (bredt) skjær. Eggen kan være rett eller svakt buet. Brukes når ikke tømret skjæres på sag men rettes med øks. Tømmermenn bruker gjerne bile, mens det i tømmerhogst brukes smalere økser med rund eggkant.

Navnet ble brukt på øksa av skipstømmermenn.

En skarpretters øks var en typisk bile.

## Referanser
Star Wars: Jedi Starfighter

***Star Wars: Jedi Starfighter*** er et actionspill utviklet og utgitt av LucasArts for konsollene PlayStation 2 og Xbox. Spillet ble utgitt den 10. mars 2002 rett før utgivelsen av filmen *[[Star Wars Episode II: Klonene angriper]]*. Handlingen i spillet finner sted i forkant av hendelsene i filmen *Klonene angriper* og under slaget om Geonosis. *Jedi Starfighter* er en oppfølget til *[[Star Wars: Starfighter]]* som ble utgitt året i forveien.

## Mottagelse
*Jedi Starfighter* ble møt med positive anmeldelser ved utgivelsen. Nettsidene GameRankings og Metacritic ga spillet en score på 81,96% og 81/100 for PlayStation 2 utgaven, mens Xbox versjonen fikk en score på henholdsvis 78,35% og 78/100.

## Referanser
Tupaia (slekt)

:*For den historiske personen, se [[Tupaia]]*

Se tekst

***Tupaia*** er en slekt av trespissmus. Det er den vanligste og mest artrike slekten, og er de dyrene man vanligvis snakke rom når man bruker ordet «trespissmus». Alle er ekornstore smådyr som lever i trær i Sørøst-Asia. Navnet *Tupaia* betyr nettopp ekorn eller ekornliknende på malayisk. De er insektetere eller nektarspisere, om mange av artene er pollinatorer for flere plantetyper, blant annet banafamilien.

## Arter
* Nordlig trespissmus, *T. belangeri*
* *[[Tupaia crysigaster|T. chrysogaster]]*
* stripete trespissmus, *T. dorsalis*
* Vanlig trespissmus, *T. glis*
* *[[Tupaia gracilis|T. gracilis]]*
* Javatrespissmus, *T. javanica*
* *[[Tupaia longipes|T. longipes]]*
* Pygmetrespissmus, *T. minor*
* *[[Tupaia moellendorffi|T. moellendorffi]]*
* Fjelltrespissmus, *T. montana*
* *[[Tupaia nicobarica|T. nicobarica]]*
* *[[Tupaia palawanensis|T. palawanensis]]*
* *[[Tupaia picta|T. picta]]*
* *[[Tupaia splendidula|T. splendidula]]*
* Stor trespissmus, *T. tana*

## Synonymer
Slekten *Tupaia* har hatt en rekke publiserte synonymer gjennom tidene. Noen skyldes forvirring om hva som var beskrevet fra før, og noen er rene skrivefeil:
*Chladobates* Schinz, 1824
*Cladobates* F. Cuvier, 1825
*Gladobates* Schinz, 1824
*Glipora* Jentink, 1888
*Glirisorex* Scudder, 1882
*Glisorex* Desmarest, 1822
*Glisosorex* Giebel, 1855
*Hylogale* Temminck, 1827
*Hylogalea* Schlegel and Mueller, 1843
*Lyonogale* Conisbee, 1953
*Palaeotupaia* Chopra and Vasishat, 1979
*Sorex-glis* É. Geoffroy and F. Cuvier, 1822
*Tana* Lyon, 1913
*Tapaia* Gray, 1860
*Tupaja* Haeckel, 1866
*Tupaya* É. Geoffroy and F. Cuvier, 1822

## Referanser


## Eksterne lenker
*
Høyesterettsjustitiarius

**Høyesterettsjustitiarius** eller **Høyesteretts justitiarius** er den dommeren som leder Norges Høyesterett.

Ifølge hoffrangreglementet av 1993, skal høyesterettsjustitiarius, sammen med Stortingets president, statsministeren, Stortingets visepresident og regjeringens medlemmer, gå og ha sitteplass (gang og sete) etter kongefamilien og andre kongelige ved offisielle seremonier og fester ved hoffet.

Grunnloven §&nbsp;86 og §&nbsp;88 beskriver høyesterettsjustitiarius’ virksomhet. Vedkommende har også forsete i riksretten. Justitiarius er alltid rettsformann når hun deltar i dømmende virksomhet, selv om andre dommere i Høyesterett kan vise til lenger tjenestetid. Når Høyesterett samles i storkammer, ledes retten av høyesterettsjustitiarius.

Toril Marie Øie er Norges 20. høyesterettsjustitiarius og den første kvinnen i embetet.

## Liste over Norges høyesterettsjustitiarier

## Se også
* Liste over Norges høyesterettsdommere

## Litteratur

 

## Referanser


## Eksterne lenker
*
Jacob Fabricius

**Jacob Fabricius**, egentlig *Faber*, (født 28. august 1576 i Rostock, død 14. august 1652 i København) var en tysk medisiner, astronom og dikter. Fabricius var to ganger rektor ved Universitetet i Rostock og livlege for det danske kongehus.

## Liv
Jacob Fabricius var sønn av bakermester og medlem av Hundertmänner-Kollegium i Rostock, Heinrich Schmidt og hans kone Dorothea (født Wulf). Han var elev ved sin hjembys Große Stadtschule, og fikk undervisning av Nathan Chyträus. Fabricius var også elev av Lucas Lossius ved skolen i Lüneburg. I 1595 begynte han et studium ved Universitetet i Rostock. Deretter var han i fire år elev av astronomen Tycho Brahe ved hans observatorium Uranienborg på den danske øya Ven, før han gjorde en studiereise til Nederland og England. Endelig var Fabricius magister og Poeta laureatus i Leipzig.

I 1602 avla han doktorgradseksamen i medisin ved Universitetet i Jena og reiste året etter til Rostock der han slo seg ned som lege og arbeidet aktivt i kampen mot pestsykdommen. 17. januar 1607 ble Fabricius kalt til livlege i Schwerin av hertuginne Sophia.

10. juni 1612 ble Jacob Fabricius professor i medisin og høyere matematikk ved Universitetet i Rostock. Han overtok embetet etter Wilhelm Lauremberg (1547 til 1612). 1632 og 1636 var han rektor ved Universitetet. Fra 1637 til sin død i 1652 var han livlege for de danske kongene Christian IV og Friedrich III i København, men beholdt likevel sitt professorat i Rostock.

Fabricius var gift med Margarethe (Margaretha) Müller. Deres datter Elisabeth Fabricius (d. 1656) giftet seg i 1631 med Fabricius' elev, den senere professor Simon Pauli (Rostock 1603-80 Kbh.) (g. 2. gang med Anne Didriksdatter Bartsker [d. 1686], halvsøster av Caspar Rasmussen Bartholin [1662 Kbh.-1702 
Odense Købstad], hvis mor, Magdalene Helmersdatter Rhode, også var mor til Anne Bartsker), hvis sønn, Jacob Henrich Pauli (1637 Rostock-1704 Glückstadt), ble adlet v. Rosenschild i 1698.

## Verk
**Periculum medicum seu juvenilium foeturae priores*, 1600
**Uroscopia s. de urinis tractatus*, 1605
**Nonnulla de medicinae et philosophiae conjunctione*, 1620
**Exerc. de dysenteria, privatim et populatim grassante*, 1627
**Institutio medici practicam aggredientis*, 1639

## Referanser


## Litteratur
* Ludwig Fromm: Faber, Jacob. I: Allgemeine Deutsche Biographie (ADB). Bind 6, Duncker & Humblot, Leipzig 1877, S. 492

## Eksterne lenker
* Tekster av og om Jacob Fabricius
* Litteratur om Jacob Fabricius i Landesbibliographie Mecklenburg-Vorpommern
* Jacob Fabricius i Catalogus Professorum Rostochiensium
Båtshake

En **båtshake** er et utstyr som mest brukes når en båt skal legge til eller gå ut fra en brygge, tilsvarende en stokk eller stang, men en båtshake må ha en butt ende for å kunne skyve fra når båten forlater bryggen og med en krok som brukes nå båten legger til. I tillegg bør den ha et tau festet den andre ende, gjerne med en ring festet til.

Båthaken kan også brukes for å plukke opp ting som ligger i vannet, som skrot, eller en som har vært så uheldig og falt overbord, så vel som å fiske opp andre gjenstander.

## Boat hook drill
I den britiske marine har de en seremoni kalt "Boat Hook Drill" som alltid må utføres nå båten legger til eller går ut.

## Referanser
Strømsfoss

**Strømsfoss** er et sted i Aremark kommune i Østfold. Det ligger ved nordenden av innsjøen Ara, og har vokst fram rundt Strømsfossen i Strømselva, som stedet har navn etter.

## Samferdsel
Ved Strømsfoss møtes tre fylkesveier: Fv21, Fv124 og Fv1318. Men også tidligere har Strømsfoss vært et knutepunkt for ferdsel i Aremark. Den viktigste ferdselsåra var Haldenkanalen med Strømsfoss sluser, som ble bygget midt på 1800-tallet. Tidligere gikk også ferdselsveien fra bygdene langs riksgrensa herfra «over fjella» til midtbygdene i fylket.

## Fasiliteter
Ved fossen ligger Strømsfoss sluser og Strømsfoss kraftverk og en mølle med museum og kunstgalleri. Ved mølla ligger butikken og kafeen Møllerens hus. Ved slusen ligger Strømsfoss Handel, som er en gammeldags landhandel med bokkafé og boksalg. På begge sider av slusene ligger gjestehavner for fritidsbåter på kanalen.

Stedet hadde tidligere både dagligvareforretning, trelastlager og bensinstasjon.

## Strømsfors mølle
Strømsfoss første mølle ble bygget av kanalbyggeren Engebret Soot, som også anla teglverk, spikersmie, fargeri og garveri. Strømsfoss mølle var i drift til 1966. Den er siden blitt restaurert, og i 1995 ble den etablert som riksmuseum for møller.

## Referanser
The Shipping News

***The Shipping News*** er en amerikansk dramafilm fra 2001, regissert av Lasse Hallström. Filmer er basert på den pulitzer-vinnende boken *[[Shipping news]]* av Annie Proulx. Kevin Spacey spiller protagonisten Quoyle, Judi Dench spiller Agnis Hamm og Julianne Moore spiller Wavey Prowse. Pete Postlethwaite, Scott Glenn, Rhys Ifans, Cate Blanchett, Jason Behr og Gordon Pinsent medvirker også i biroller.

Filmen handler om en uheldig og ensom journalist (Spacey) fra en liten by i New York som mister kona si i en bilulykke. Da forandres livet hans for alltid. Selv om kona (Blanchett) for lengst hadde glidd fra ham og ekteskapet var i ruiner, blir han knust av sorg og savn. Sammen med sin tante (Dench) og unge datter, flykter Quoyle fra byen til Newfoundland, utenfor østkysten av Canada, den myteomspunnede hjemstavnen til hans forfedre.

Spacey og Dench ble nominert til BAFTA-priser for rolleskildringene sine, Spacey og filmkomponisten Christopher Young ble nominert til Golden Globes for arbeidet sitt, og Dench ble i tillegg nominert til en Screen Actors Guild Award for innsatsen sin.

## Handling
Når Quoyle var en ung gutt, kastet faren hans Guy ham i en innsjø og trodde at han skulle svømme naturlig. Denne nesten-drukningen, dukker ofte opp i Quoyles minne når han er under kraftig stress. Som voksen arbeider Quoyle ved en liten avis i Poughkeepsie, New York. Han blir forelsket i, og gifter seg snart, med en kvinne som heter Petal. Men Petal er ofte utro mot ham, og er en uaktsom mor for deres seks år gamle datter, Bunny. Petal stikker av med en elsker, og tar Bunny med seg. Kort tid etter blir Petal og kjæresten drept i en bilulykke. Politiet returnerer Bunny til Quoyle, og informerer ham om at Petal solgte henne på en svartebørs for 6 000 dollar.

Rett før disse begivenhetene begår Quoyles eldre foreldre selvmord sammen. Quoyles tante, Agnis Hamm, ankommer for å stjele Guy's aske og flytter deretter til familiens hjem i Newfoundland, som har vært forlatt i 44 år. Agnis samtykker i å bli noen få dager til for å hjelpe Quoyle, og overtaler ham deretter til å flytte til Newfoundland sammen med henne.

Quoyle møter deretter Wavey Prowse, en enke hvis lille sønn, Harry, har en funksjonshemming. Wavey og Quoyle utvikler gradvis et dypt forhold. Wavey innrømmer til slutt at hun later som hun er enke, og skammer seg over at hennes ektemann forlot henne da hun var gravid. Quoyle søker på en jobb hos Gammy Bird. Eier og forlegger, Jack Buggit, ansetter ham som reporter. Uten journalistikk-erfaring, sliter Quoyle med å produsere anstendige artikler, til administrerende redaktør Tert Cards konstante hån.

## Medvirkende

* Kevin Spacey som Quoyle 
* Julianne Moore som Wavey Prowse 
* Judi Dench som Agnis Hamm 
* Cate Blanchett som Petal
* Pete Postlethwaite som Tert Card 
* Scott Glenn som Jack Buggit 
* Rhys Ifans som Beaufield Nutbeem
* Gordon Pinsent som Billy Pretty 
* Jason Behr som Dennis Buggit
* Larry Pine som Bayonet Melville
* Jeanetta Arnette som Silver Melville
* Katherine Moennig som Grace Moosup

## Referanser


## Eksterne lenker
*
Rosia Bay

**Rosia Bay** («Rosia-bukta») er den eneste naturlige havnen i Gibraltar, den britiske oversjøiske territoriet ved sørenden av Den iberiske halvøya. Bukta ble tidligere referert til *Rosia Harbour*, havnen Rosia, og er lokalisert på sørvestsiden av Gibraltar. Den var stedet for den britiske marinens verftkompleks for forsyninger som ble bygget tidlig på 1800-tallet slik at skip kunne ankre opp og motta forsyninger, inkludert mat og vann. Viseadmiral Horatio Nelson fikk forsyninger for sin middelhavsflåte ved Rosia Bay. Det var også til den samme ankerplassen som hans skip HMS «Victory» ble buksert etter Nelsons død i slaget ved Trafalgar i 1805. Området er også lokaliseringen av batterier, inkludert Parson's Lodge ved sørenden av bukta og ved Napier av Magdala i nordenden. På 2000-tallet ble Rosia Bay fokus var en kontrovers som følge av regjeringens riving av de historiske vanntankene i Rosia og byggingen av det overkommelige husutviklingsprosjektet Nelson's View, som gjorde det nødvendig å flytte eierne av det tilstøtende Rosia Cottages som har sin opprinnelse på 1800-tallet.

## Havnekomplekset
Rosia Bay representerer Gibraltars eneste naturlige havn. Bukta har navn etter klosteret Rosia i nordlige Italia.

Fram til 2006 var Rosia Bay stedet for et verftkompleks (*Victualling Yard*) som hadde anlegg for forsyninger, inkludert vanntanker. Dette året ble de historiske vanntankene revet av Gibraltars regjering, til tross for stor offentlig motstand, for å gi plass til en større boligblokk, Nelson's View. Mens forsyningsbasen og Rosia-moloen har forblitt intakt, ankomsten til verftkomplekset er kun en del av hva som har blitt listet med Gibraltar Heritage Trust.

## Referanser


## Eksterne lenker

* Foto av utviklingsprosjektet Nelson's View bak Rosia Cottages, *Flickr*
Vikværing

En **vikværing** er en person fra Viken, området rundt Oslofjorden. Betegnelsen ble mye brukt i middelalderen.

**Vikværingen** er navnet på Noregs Mållags fylkeslag for Oslo og de tidligere fylkene Akershus og Vestfold. 

**Vikværing** ble også foreslått av Språkrådet som benevnelse på innbyggere i Viken fylke, som eksisterte mellom 2020 og 2023, da Akershus, Buskerud og Østfold fylker ble slått sammen til ett fylke. Viken fylke ble oppløst igjen 1. januar 2024, og begrepet vikværing i denne sammenhengen fikk aldri fotfeste.

## Se også
*Vikværsk

## Eksterne lenker

* Om Vikværing, fra Lokalhistoriewiki
Viento de Levante

**Viento de levante** eller **levanter** viser til en østlig vind som blåser vest i Middelhavet og er et eksempel på en traktvind.

## Beskrivelse
Vinden oppstår sentralt i Middelhavet eller rundt Balearene og blåser vestover og gjennom Gibraltarstredet hvor den blir ekstra kraftig.  Vinden fører er fuktig og fører med seg tåke og nedbør på østsiden av sundet, men er tørr på vestsiden, siden fuktigheten faller ned som regn i fjellene mellom Algeciras og Tarifa. Vinden er kjent for å skape skyformasjoner over Gibraltarklippen. Levantervinden kan oppstå til alle tider av året, men oftest fra mai til oktober.

## Gibraltarstredet
I Gibraltarstredet fører vinden til en kraftig gapvind som kan være farlig til sjøs, særlig når vinden blåser mot tidevannstrømmene. Gibraltarstredet er bare om lag 15&nbsp;km på det smaleste og 55&nbsp;km langt, og stredet er omgitt av forholdsvis høye fjell. Vinden kan nå en styrke på 10 til 20&nbsp;m/s og er kraftigst vest i sundet. Høytrykkene i området fører ofte til vertikalt stabile luftlag i området, og dette medvirker til kraftigere vind gjennom stredet. Under slike forhold kan vinden gå fra nesten stille i Alboransjøen til sterk kuling på vestsiden av sundet.

## Navn
Navnet på vinden kommer fra *levante* (spansk for «øst») og viser til hvor vinden kommer fra. Det motsatte til levante er *poniente* (spansk for «vest»).

## Se også
* Borene
* Mistralvinden
* Sjirokko

## Eksterne lenker
* Lokale middelhavsvindar 
* Navn på vinder
Nattsvermere (andre betydninger)

**Nattsvermere** eller **Nattsvermeren** kan vise til:
* Nattsvermere – et insekt
* Nattsvermere (TV-film) – en norsk film fra 1981
* *[[Nattsvermeren]]* – en bok fra 1988 av Thomas Harris
** *[[Nattsvermeren (film)]]* – en filmatisering av boken fra 1991
Primorsko-notranjska

**Primorsko-notranjska** (Kystlandet-Indre Krain), tidligere Notranjsko-kraška (Indre Krain-Karst) er et av Slovakias tolv statistikkområder på NUTS3-nivå.

Regionen som ble opprettet i 2005, er kun for statistiske og ikke administrative formål. De administrative funksjoner ivaretas i Slovenia av staten og kommunene.

## Kommuner
* Bloke
* Cerknica
* Ilirska Bistrica
* Loška Dolina
* Pivka
* Postojna

## Referanser
Mark O’Sullivan

**Mark O'Sullivan** (født 1. februar 1983 i Cork, Irland) er en irsk fotballspiller som for tiden oppholder seg i den irske toppklubben Cork City FC.  Han spiller angriper, nærmere bestemt spiss, og har draktnummer 23. Sullivan signerte for Cork City rett før 2014 sesongen startet. Han spilte tidligere for den irske klubben Avondale United FC.

Sullivan har aldri spilt en A-landskamp for Irland, og heller aldri blitt tatt ut til landslaget,

## Referanser


## Eksterne lenker
*